ສຫລ ເພີ່ມການຊ່ອຍເຫຼືອ ແກ່ຜູ້ປະສົບໄພ ນໍ້າຖ້ວມ ຢູ່ກໍາປູເຈຍ
ສະຫະລັດ ໃຫ້ການຊ່ອຍເຫລືອ ບັນເທົາທຸກ ເພີ່ມອີກ ແກ່ພວກປະສົບໄພນໍ້າຖ້ວມ ທີ່ກໍາປູເຈຍ.
ສະຫະລັດໃຫ້ການຊ່ອຍເຫລືອເປັນມູນຄ່າເກືອບ 1 ລ້ານ 5 ແສນໂດລາແກ່ກໍາປູເຈຍເພື່ອ ນໍາໄປແກ້ໄຂຄວາມຮຽກຮ້ອງຕ້ອງການທີ່ຈຳເປັນຕ່າງໆກ່ຽວກັບເລື່ອງນໍ້າດື່ມ ສຸຂະອະນາ ໄມ ການກະເສດແລະການດໍາລົງຊີວິດຂອງປະຊາຊົນຢູ່ໃນຂົງເຂດທີ່ໄດ້ຮັບຄວາມເສຍ ຫາຍຈາກໄພນໍ້າຖ້ວມນັ້ນ ສະຖານທູດສະຫະລັດທີ່ກຸງພະນົມເປັນອອກຖະແຫລງການສະບັບນຶ່ງໃນວັນອັງຄານວານ ນີ້ວ່າ ການຊ່ອຍເຫລືອດັ່ງກ່າວຈະດໍາເນີນໄປໂດຍຜ່ານພະແນກການໃຫ້ຄວາມຊ່ອຍເຫຼືອ ກ່ຽວກັບໄພພິບັດຕ່າງປະເທດຂອງອົງການພັດທະນາລະຫວ່າງຊາດສະຫະລັດ ເງິນຊ່ອຍເຫລືອກ້ອນນີ້ຈະມອບໃຫ້ພວກອົງການຊ່ອຍເຫລືອບັນເທົາທຸກຕ່າງໆທີ່ເຮັດ ວຽກຢູ່ໃນກໍາປູເຈຍນັ້ນກໍຄື ອົງການ Save the Children ແລະ World Vision ນັ້ນ ຖະແຫລງການຂອງສະຖານທູດສະຫະລັດເວົ້າວ່າ ສອງອົງການນີ້ຈະເຂົ້າຫາພວກປະຊາ ຊົນທີ່ໄດ້ຮັບຜົນກະທົບຈາກໄພນໍ້າຖ້ວມຫຼາຍເກືອບ 60 ພັນຄົນໃນໄລຍະ 6 ເດືອນຂ້າງ ໜ້ານີ້ ອົງການ Save the Children ໄດ້ຮບເງິນຊ່ອຍເຫລືອ 50 ພັນໂດລາແລ້ວຈາກ ລັດຖະບານສະຫະລັດໃນເດືອນແລ້ວນີ້ ແລະຈະໄດ້ຮັບເງິນຊ່ອຍເຫລືອລ້າຕື່ມອີກ 750 ພັນໂດລາ ເງິນຊ່ອຍເຫລືອບັນເທົາທຸກດັ່ງກ່າວຈະຖືກນໍາໄປໃຊ້ຈ່າຍໃນ 3 ແຂວງທີ່ໄດ້ຮັບຜົນກະ ທົບຫລາຍທີ່ສຸດ ຄືໃນແຂວງກໍາປອງຈາມ ແຂວງກໍາປົງທົມແລະແຂວງກັນດາລ ນັບຕັ້ງແຕ່ເດືອນກໍລະກົດເປັນຕົ້ນມາ ຝົນຕົກໜັກໄດ້ພາໃຫ້ເກີດນໍ້າຖ້ວມໃນທົ່ວພາກ ພື້ນເອເຊຍຕາເວັນອອກສຽງໃຕ້ ອັນມີໄທ ກໍາປູເຈຍແລະຫວຽດນາມ ຊຶ່ງກໍາລັງໄດ້ຮັບ ຜົນກະທົບຫລາຍກວ່າໝູ່ ອົງການຊ່ອຍເຫລືອສະຫະລັດຫລື USAID ກ່າວວ່າ ປະຊາ ຊົນຈໍານວນຫລາຍກວ່າ 800 ຄົນໃນຂົງເຂດໄດ້ເສຍຊີວິດໄປແລະປະມານຕື່ມອີກ 10 ລ້ານຄົນໄດ້ຮັບຜົນກະທົບຈາກອຸທົກກະໄພທີ່ວ່ານີ້ ໜັງສືພິມ Phnom Penh Post ແຈ້ງໃຫ້ຊາບໃນວັນອັງຄານວານນີ້ວ່າ ລັດຖະບານ ປະເທດເດັນມາກໄດ້ເພີ້ມການຊ່ອຍເຫລືອຂອງຕົນຂຶ້ນເປັນສອງເທົ່າໂຕໃຫ້ແກ່ພວກປະ ສົບໄພນໍ້າຖ້ວມໃນເຂດຊົນນະບົດຂອງກໍາປູເຈຍຄື 60 ພັນໂດລາເປັນເງິນຊ່ອຍເຫລືອ ລ້າແກ່ອົງການພັດທະນາຊົນນະບົດຫລື Life With Dignity ເງິນຊ່ອຍເຫລືອລ້າກ້ອນ ນີ້ມີວັດຖຸປະສົງເພື່ອຊ່ອຍເຫລືອປະຊາຊົນປະມານ 7 ແສນຄົນໃນແຂວງກໍາປົງ ນໍ້າ ຖ້ວມໄດ້ທໍາລາຍເນື້ອທີ່ປູກເຂົ້າຂອງປະຊາຊົນປະມານ 60 ສ່ວນຮ້ອຍໃນແຂວງພາກ ກາງຂອງກໍາປູເຈຍ